钦定古今图书集成/明伦汇编/氏族典/第175卷 > 钱献卿
## 钦定古今图书集成/明伦汇编/氏族典/第175卷 > 钱献卿

按《武进县志》：“献卿，字凤麓，郡诸生。父亡，事母至孝。母
病，医百方不效，献卿每夜吁天愿身代。忽一夕，袖刀
潜割左股一脔肉，和药进之。母饮药，鼾鼾睡，比晓病
愈。已而献卿仓皇入，仆床上，胸腹尽冷，家人以为病
也，急汤灌之，少甦。后五日，创大作，卧月馀始瘳。一小
竖泄其事，家人始知，渐闻于人。郡博士欲列其事白”
上官，献卿恚曰：“是吾以母博名也。”乃止。万历间，以贡
当得官，然竟以创重故病聋，卒不仕。邑人孙文介慎
行为作《传》，以隐孝公称之。